open-index/open-wikipedia-markdown huggingface dataset:
Αντιγόνη Γλυκοφρύδη

Η **Αντιγόνη Γλυκοφρύδη** (Αθήνα, 14 Φεβρουαρίου 1940) είναι Ελληνίδα ηθοποιός της τηλεόρασης και του θεάτρου. Έγινε ευρέως γνωστή μέσα από τηλεοπτικές σειρές με τους ρόλους της ως Μπέμπα Χουρμουζιάδου - Θεοτοκάτου στο *[[Άκρως Οικογενειακόν]]*, ως Καίτη Παπασωτηρίου στο ''Μαρία η Άσχημη'' και ως Βασιλική Σταθάτου στο *[[Η Πολυκατοικία]]*.

## Βιογραφία
Η Αντιγόνη Γλυκοφρύδη γεννήθηκε στην Αθήνα, όπου και κατοικεί. Αποφοίτησε από τη Δραματική Σχολή του Εθνικού Θεάτρου, όπου εργάστηκε περισσότερα από 20 χρόνια.

Το 1961, συμμετείχε στο θεατρικό έργο *Παπαφλέσσας* του Σπύρου Μελά στο Κρατικό Θέατρο Βορείου Ελλάδος. Επίσης, στο ίδιο θέατρο έλαβε μέρος στις παραστάσεις *[[Κυρία με τα Άσπρα Γάντια]]*, *[[Προξενήτρα]]*, *[[Φλωρεντινή Τραγωδία]]*, ''Σαλώμη'' και *[[Τζον Γαβριήλ Μπόργκμαν]]*.

Έπειτα, το 1963 και με το θίασο της Κατερίνας Ανδρεάδη έπαιξε τα έργα του Δημήτρη Ψαθά *Χαρτοπαίχτρα* και *Εμπρός να Γδυθούμε*. Από το 1965 έως και το 1986 υπήρξε βασικό μέλος του Εθνικού Θεάτρου, όπου συμμετείχε σε έργα αρχαίου δράματος, κλασικά και σύγχρονα έργα, όπως *[[Τρωάδες]]*, *[[Φοίνισσαι (τραγωδία)|Φοίνισσαι]]*, *[[Εκάβη]]*, ''Η Τρελή του Σαγιό'', *[[Ικέτιδες]]*, *[[Μάκβεθ]]*, ''Μήδεια'', *[[Ο Βυσσινόκηπος]]*, ''Βάκχαι'', ''Αντιγόνη'', *[[Η Τρικυμία]]*, *[[Ιφιγένεια εν Αυλίδι]]*, *[[Ορέστεια]]*, ''Ιππόλυτος'', *[[Οθέλος]]*, *[[Προμηθεύς Δεσμώτης]]*, ''Αγριόπαπια'' και άλλα. Συμμετείχε σε πολλές περιοδείες σε όλο τον κόσμο με το Εθνικό Θέατρο σε Κίνα, Ιαπωνία, Αγγλία, Γαλλία, Ρωσία και άλλα.

Την περίοδο 1987 έως 1988 συμμετείχε στο Θέατρο Τέχνης Καρόλου Κουν στα έργα *[[Θεϊκά Λόγια]]* και *[[Αστέρια στον Πρωινό Ουρανό]]*. Το 1990 συμμετείχε στο Θέατρο Πορεία, το 1991 μέχρι το 1993 στο Θέατρο Κάππα και έπαιξε στο ''Ημερολόγιο της Άννας Φρανκ'', το 1995 μέχρι το 1996 στο Θέατρο «Τζένη Καρέζη» στο έργο *[[Ο Επιθεωρητής]]*. Επιπλέον, συμμετείχε και στα θέατρα Λαμπέτη, Βεάκη, Ιλύσσια, Νέο Ριάλτο, Βρετάνια, Βεάκη και άλλα. Στην τηλεόραση, έγινε γνωστή μέσα από τους ρόλους της στα *[[Η Μαύρη Χρυσαλίδα]]*, *[[Βίος Ανθόσπαρτος]]*, ''Άκρως Οικογενειακόν'', *[[Αμαρτίες Γονέων]]*, ''Μαρία η Άσχημη'', *[[Η Πολυκατοικία]]* και άλλα.

Στον κινηματογράφο συμμετείχε στην ταινία Μπίζνες στα Βαλκάνια.

## Προσωπική ζωή
Υπήρξε παντρεμένη (μέχρι το θάνατό του) με τον Αρχιπλοίαρχο του Πολεμικού Ναυτικού Εμμανουήλ Μαντούβαλο (1937-2011), με τον οποίο 
απέκτησε ένα γιο (Ηλίας Μαντούβαλος) και μία κόρη (Τίνη Μαντούβαλου), καθώς και δύο εγγονές από την κόρη τους.

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Γλυκοφρύδη ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Πηγές
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών

## Εξωτερικοί σύνδεσμοι
* Αντιγόνη Γλυκοφρύδη στο IMDb

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Κατωκοπιά

Η **Κατωκοπιά** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου. Επιπλέον ένα μέρος του χωριού βρίσκεται εντός της Νεκρής Ζώνης.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Λευκωσίας
Αντόνιο Μίλο

thumb|300 px|Χάρτης του κόσμου από τον Αντόνιο Μίλο
thumb|300 px|Χάρτης της Ευρώπης από τον Αντόνιο Μίλο
Ο **Αντόνιο Μίλο** ή **Αντόνιο ντα Μίλο** (*Antonio Millo* ή *Antonio da Millo* ή *Antonio Milo*) (με βεβαιωμένη δραστηριότητα στην περίοδο 1567-1591) ήταν Έλληνας καπετάνιος και χαρτογράφος με σημαντικότατο έργο στη σύνταξη χαρτών (ιζολάρια, πορτολάνους και άτλαντες) με καταγωγή από τη Μήλο.

Γεννήθηκε τον 16ο αιώνα στη Μήλο. Η ακριβής ημερομηνία γέννησής του δεν είναι γνωστή, αλλά θεωρείται πιθανό να γεννήθηκε το αργότερο την δεκαετία του 1540, καθώς το νεώτερο γνωστό έργο του είναι του 1567 (αν και υπάρχει αναφορά για κάποιον άτλαντά του, του 1537 που όμως δεν έχει βρεθεί). Αναφέρεται στο τουρκικό βιβλίο *Χρονικό των Οθωμανών Σουλτάνων* που δημοσιεύθηκε σε μετάφραση στα γερμανικά το 1588.

Έζησε μέρος της ζωής του στη Βενετία, όπως φαίνεται από τα αρχεία των μελών της Ελληνικής κοινότητας της Βενετίας. Σύμφωνα με το Α' Βιβλίο γάμων 1599-1701 της Ελληνικής Κοινότητας της Βενετίας αναφέρεται ότι κάποιος Αντώνιος Νταμήλος παντρεύτηκε στις 10 Αυγούστου 1599.

Εκτός από χαρτογράφος ήταν πλοηγός και καπετάνιος. Σε ένα ιζολάριο του 1590, αναφέρεται ως *Armiralgio al Zante*. Σε άλλο ιζολάριο του 1591 αναφέρεται ως *Armiralgio in Candia* και σε άλλο ως Antonius de Melo Cosmographus

## Το έργο του
Συνέταξε πολλούς ναυτικούς χάρτες με μεγάλη λεπτομέρεια, κυρίως του μεσογειακού χώρου. Έχουν βρεθεί περί τα δέκα χειρόγραφα ιζολάρια του τα οποία βρίσκονται στη Βενετία (στη *Biblioteca Marciana di Venezia* και στο *Museo Correr*), στη Ρώμη (*Biblioteca Nazionale Centrale di Roma*), στο Βερολίνο (*Staatsbibliothek*), στο Λονδίνο (Βρετανική Βιβλιοθήκη) και στη Βαρσοβία.. Τα ιζολάριά του εκτός από τους χάρτες έχουν και περιγραφές νησιών καθώς και εγχειρίδια ναυσιπλοΐας, ενώ το έργο του συνολικά έχει χαρακτηριστική ομοιογένεια. Σε ένα ιζολάριο του 1587 περιέχονται και βυθομετρικές πληροφορίες. Ο ανώνυμος άτλαντας του Μουσείου Correr (Port.39) αποδίδεται πλέον με μεγάλη πιθανότητα στον Αντόνιο.

## Αναφορές



## Βιβλιογραφία
* Ιζολάριο και Πορτολάνος Εμού Του Αντωνίου Μίλο
* Antonio Millo, Bacino del Mediterraneo 
* Antonio Millo, Planisfero 

Κατηγορία:Έλληνες χαρτογράφοι

Κατηγορία:Ιταλοί χαρτογράφοι
Ίωνας

Ο **Ίων** ή **Ίωνας** ήταν βασιλιάς και ιδρυτής της πόλης Ελίκης στην Αχαΐα, γενάρχης των Ιώνων.

Ο Ίωνας ήταν γιός του Ξούθου και της συζύγου του Κρέουσας, κόρης του Ερεχθέα, ενώ κατ' άλλους πατέρας του ήταν ο Απόλλωνας. Έφτασε στην περιοχή κατά τη διάρκεια της βασιλείας του Σελινούντα. Νυμφεύτηκε την κόρη εκείνου Ελίκη και διαδέχτηκε τον Σελινούντα στον θρόνο. Έκτισε την πόλη *Ελίκη* δίνοντάς της το όνομα της γυναίκας του, και την έκανε πρωτεύουσα τού βασιλείου του· έκτισε τον ναό του Ελικώνιου Ποσειδώνα. Σύμφωνα με τον Αριστοτέλη, στη προσπάθεια των χωριών της Αττικής για πολιτική ένωση, αντιτάχθηκε η Ελευσίνα. Στον πόλεμο που ακολούθησε, διορίστηκε πολέμαρχος ο Ίωνας και οδήγησε τους Αθηναίους σε νίκη, διότι -όπως αφηγείται ο Αριστοτέλης- "μερικοί από τους βασιλείς της εποχής αποδείχθησαν μαλθακοί στα πολεμικά". Υπήρξε ο πρώτος πολέμαρχος και εγκαινιάστηκε με αυτό το τρόπο ο θεσμός του *πολέμαρχου*· σε μάχη που έγινε κοντά στην Ελευσίνα, σκοτώθηκε.

## Παραπομπές


Κατηγορία:Δήμος Διακοπτού
Κατηγορία:Μυθικοί βασιλείς της Αχαΐας
Πονηρό θηλυκό... Κατεργάρα γυναίκα!

Το ***Πονηρό θηλυκό... κατεργάρα γυναίκα!*** είναι μια ελληνική ρομαντική κωμική ταινία του 1980, σε παραγωγή Καραγιάννης - Καρατζόπουλος και σε σκηνοθεσία - σενάριο Κώστα Καραγιάννη. Πρωταγωνιστούν η Αλίκη Βουγιουκλάκη και ο Άγγελος Αντωνόπουλος.

## Πλοκή

Η καταξιωμένη ηθοποιός Έλενα Ντάβαρη (Αλίκη Βουγιουκλάκη) χρησιμοποιεί έναν νεαρό δικηγόρο τον Τάκη Λίμπα (Δάνης Κατρανίδης) για να ξανακερδίσει το ενδιαφέρον του συζύγου της, σπουδαίου πρωταγωνιστή του θεάτρου, Αλέξη Αλεξάνδρου (Άγγελος Αντωνόπουλος), με τον οποίο έχει και ένα παιδί, τον Γιαννάκη (Γιάννης Τσιλιβάκος). Ο δικηγόρος, ωστόσο, τη χρησιμοποιεί, με τη σειρά του, για να προωθήσει την σύντροφό του και ανερχόμενη ηθοποιό, τη Βίκυ (Μαριαλένα Κάρμπουρη). Την ίδια στιγμή, ο σύζυγος της Έλενας ζει μια ερωτική περιπέτεια με τη στενή συνεργάτιδα τους, Μόνικα (Χαριτίνη Καρόλου), την οποία ανακοινώνει ότι θέλει να παντρευτεί, αφού παραδώσουν στην Έλενα και οι δύο τα μερίδια που έχουν στην κοινή εταιρεία και των τριών.

Αυτή η εξέλιξη στοιχίζει πολύ στην Έλενα, η οποία αφοσιώνεται στο νέο της παράτολμο θεατρικό εγχείρημα, την "Κάρμεν". Η παραγωγή αυτής της παράστασης τη φέρνει στα όρια της οικονομικής κατάρρευσης και σκέφτεται να μην ανεβάσει τελικά το έργο, όμως ο Πέτρος (Ντίνος Ηλιόπουλος), ο οικονόμος της, της αλλάζει γνώμη.

Μετά την πρεμιέρα της "Κάρμεν", η επιτυχία της οποίας είναι τεράστια, ο Αλέξης συνειδητοποιεί ότι θέλει μόνο την Έλενα, την οποία πάει να βρει στα καμαρίνια. Το ζευγάρι έρχεται και πάλι κοντά και όλες οι δυσκολίες ξεπερνιούνται.

## Διανομή ρόλων

* Αλίκη Βουγιουκλάκη - Έλενα Ντάβαρη**'
* [[Άγγελος Αντωνόπουλος]] - Αλέξης Αλεξάνδρου**'
* Χαριτίνη Καρόλου - Μόνικα**'
* [[Δάνης Κατρανίδης]] - Τάκης Λίμπας**'
* Καίτη Λαμπροπούλου - Καίτη
* Κώστας Ρηγόπουλος - Ανδρέας
* Ντίνος Ηλιόπουλος - Πέτρος
* Μαριαλένα Καμπούρη - Βίκυ**'
* [[Τόλης Πολάτος]] - Τόλης
* Γιάννης Τσιλιβάκος - Γιαννάκης**'

## Κυκλοφορία
Η ταινία κυκλοφόρησε στις κινηματογραφικές αίθουσες στις 11 Οκτωβρίου 1980. Κόβοντας 289.204 εισιτήρια, κατατάχθηκε στην 2η θέση ανάμεσα σε 25 ταινίες της ίδιας σεζόν. 

## Παραπομπές


## Εξωτερικοί σύνδεσμοι
* ''Πονηρό θηλυκό... Κατεργάρα γυναίκα!'' στην Καραγιάννης - Καρατζόπουλος A.E.
*  

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1980
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ελληνικές αισθηματικές κωμικές ταινίες
Σελινούντας (βασιλιάς)

Ο **Σελινούντας** ήταν αυτόχθονας μυθικός βασιλιάς των Αιγιαλέων στην αρχαία Αχαία. Το βασίλειό του περιελάμβανε όλη την σημερινή Αχαΐα και τμήμα της Κορινθίας, Αιγιαλείς αποκαλούνταν τότε όλοι οι κάτοικοι της περιοχής αυτής. Πάντρεψε την κόρη του Ελίκη με τον Ίωνα ο οποίος τον διαδέχτηκε και στον θρόνο του . 

## Αναφορές


Κατηγορία:Μυθικοί βασιλείς της Αχαΐας
Secret Garden

thumb|Fionnuala Sherry & Rolf Løvland
Οι **Secret Garden** είναι ένα μουσικό δίδυμο με ιρλανδικές και νορβηγικές καταβολές. Το όνομά τους στα ελληνικά σημαίνει *Μυστικός Κήπος*, ενώ το είδος της μουσικής τους καλείται New Instrumental (ένα είδος ορχηστρικής New Age χωρίς στίχους). Το δίδυμο απαρτίζουν η Ιρλανδέζα παίκτρια βιολιού Fionnuala Sherry και ο Νορβηγός συνθέτης και πιανίστας Rolf Løvland.

## Μουσική Πορεία
Το 1995 κατέκτησαν την πρώτη θέση στον διαγωνισμό της Eurovision εκπροσωπώντας τη Νορβηγία με τη μουσική σύνθεση *Nocturne*. Ήταν η πρώτη και μοναδική φορά μέχρι σήμερα που ένα ορχηστρικό κομμάτι κέρδισε το διαγωνισμό. Για να είναι έγκυρη η συμμετοχή το συγκρότημα προσέθεσε στην αρχή και το τέλος λίγους στίχους στα νορβηγικά γραμμένους από τον Petter Skavlan. Τους στίχους αυτούς τραγούδησε ο Νορβηγός Gunnhild Tvinnereim, αν και δεν αποτελεί μέρος του συγκροτήματος. Σημειώνεται πως ο Rolf Løvland επίσης συνέγραψε το τραγούδι "La det swinge" (Let it swing) που εξασφάλισε στη Νορβηγία την πρώτη της νίκη στο διαγωνισμό της Eurovision το 1985.

Η επιτυχία των Secret Garden στη Eurovision εξασφάλισε στο συγκρότημα διεθνή αναγνωρισιμότητα και εκτόξευσε το πρώτο τους album με τίτλο *Songs from a Secret Garden*. Πούλησε ένα εκατομμύριο αντίτυπα σε όλο τον κόσμο, έγινε πλατινένιο στη Νορβηγία και την Κορέα, χρυσό στην Ιρλανδία, το Χονγκ Κονγκ και τη Νέα Ζηλανδία και έμεινε για δύο χρόνια στα New Age Charts του αμερικάνικου Billboard (1996-97).

Το album *White Stones* ακολούθησε το 1997, φτάνοντας επίσης στο top ten του Billboard. Τα *Dawn of a New Century*, ξανά με στίχους του Petter Skavlan, το 1999, *Dreamcatcher* το 2001 και *Once In a Red Moon* το 2002 επίσης δέχτηκαν θερμή υποδοχή από το κοινό και κάποια έφτασαν επίσης στο top ten του Billboard.

Το 2004 κυκλοφόρησαν το *Dreamcatcher: Best Of* για την περιοδεία τους στην Αυστραλία και τη Νέα Ζηλανδία. Έφτασε στην κορυφή των αυστραλέζικων New Age charts και του ARIA top 50 album chart.

## Ενδιαφέρουσες Πληροφορίες
* Η Barbra Streisand υιοθέτησε το τραγούδι "Heartstrings" από τον πρώτο δίσκο του συγκροτήματος ως "I've Dreamed Of You" για το άλμπουμ της *A Love Like Ours*. Ακούστηκε επίσης στο γάμο της με τον James Brolin.
* Το διασημότερο τραγούδι του συγκροτήματος, το "You Raise Me Up", που ερμήνευσε ο Brian Kennedy, ηχογράφησαν πάνω από εκατό άλλοι καλλιτέχνες.

## Δισκογραφία
* *Songs from a Secret Garden* (1995)
* *White Stones* (1997)
* *Fairytales* (1998)
* *Dawn of a New Century* (1999)
* *Dreamcatcher* (2001)
* *Once in a Red Moon* (2002) 
* *Dreamcatcher: Best of Secret Garden* (2004, Αυστραλία)
* *Earthsongs* (2004)

## Εξωτερικοί σύνδεσμοι

* Επίσημος Ιστότοπος

Κατηγορία:Ιρλανδικά μουσικά συγκροτήματα
Κατηγορία:Μουσικά ντουέτα
Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία
Κατηγορία:Διαγωνισμός Τραγουδιού Eurovision 1995
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Γεώργιος Κορωνιάς

Ο **Γεώργιος Κορωνιάς** ήταν ο Διευθύνων Σύμβουλος της εταιρίας Vodafone στην Ελλάδα. Θεωρήθηκε ως ένας από τους πλέον επιτυχημένους μάνατζερ της τελευταίας 10ετίας τουλάχιστον μέχρι να ξεσπάσει το σκάνδαλο των υποκλοπών στη Vodafone. Είναι κάτοχος πτυχίου Ηλεκτρολόγου - Ηλεκτρονικού Μηχανικού και κάτοχος μεταπτυχιακού στα Αεροναυτικά Συστήματα και τους Αυτοματισμούς.

Ξεκίνησε την καριέρα του το 1979 και μέχρι το 1991 διετέλεσε Διευθυντικό στέλεχος σε μερικές από τις μεγαλύτερες ελληνικές επιχειρήσεις όπως η Εrgodata και η Intracom. Το Σεπτέμβριο του 1991 ανέλαβε το πρότζεκτ της συμμετοχής στο διαγωνισμό του ελληνικού κράτους για την παροχή δύο αδειών κινητής τηλεφωνίας GSM. Το 1992 ανέλαβε την θέση του Γενικού Διευθυντή της Vodafone - Panafon και στη συνέχεια τα καθήκοντα του Διευθύνοντος  Συμβούλου της εταιρείας. Έγινε Αντιπροέδρος του Δ.Σ. της εταιρίας το 2001 ενώ το 2005 βραβεύτηκε ως «Μάνατζερ της Χρονιάς». 

Όταν αποκαλύφθηκε το σκάνδαλο των υποκλοπών εις βάρος συνδρομητών της Vodafone, στους οποίους περιλαμβάνονταν σε μεγάλο βαθμό μέλη της ελληνικής κυβέρνησης, ο Κορωνιάς κατέθεσε εκ μέρους της εταιρίας στην Αρχή Διασφάλισης Απορρήτου Επικοινωνιών. Στο πλαίσιο μάλιστα της προκαταρκτικής εξέτασης για τις συνθήκες θανάτου του στελέχους της Vodafone Κώστα Τσαλικίδη, που συνδέθηκε με το σκάνδαλο των υποκλοπών, κλήθηκε στην Εισαγγελία Πρωτοδικών από τον εισαγγελέα Ιωάννη Διώτη. 

## Πηγές
*Ποιος είναι ο Γιώργος Κορωνιάς, του Β. Νέδου, *Το Βήμα, 12 Μαρτίου 2006*
*Επισκόπηση τύπου της 11/4/2006  από το Αθηναϊκό Πρακτορείο Ειδήσεων
*Υποκλοπές: Ο «μεγάλος αδελφός» της δημόσιας ζωής , του Αριστείδη Αποστόλου, εφημερίδα *Καθημερινή*, 20/12/06
*Στον εισαγγελέα ο Κορωνιάς, Forthnet.gr, 05/06/2006, 13:41

Κατηγορία:Έλληνες επιχειρηματίες
Κατηγορία:Ελληνικά πολιτικά σκάνδαλα
Κατηγορία:Έλληνες ηλεκτρολόγοι μηχανικοί
Αυστροασιατικές γλώσσες

thumb|200px|Η διάδοση των αυστροασιατικών γλωσσών στη νοτιοανατολική Ασία

Οι **αυστροασιατικές γλώσσες** είναι μια γλωσσική οικογένεια, η οποία αποτελείται από γλώσσες που ομιλούνται στη νοτιοανατολική Ασία, στην Ινδία και στο Μπανγκλαντές. Το όνομα της αυστροασιατικής οικογένειας είναι τεχνητή λέξη που προέρχεται από το λατινικό *auster*, που σημαίνει *Νότος*, και σημαίνει *νοτιοασιατική*. Από τις γλώσσες αυτές μόνο η Χμερ και η βιετναμέζικη είναι επίσημες γλώσσες κράτους (της Καμπότζης και του Βιετνάμ αντίστοιχα), ενώ οι υπόλοιπες ομιλούνται κυρίως από μειονότητες. Στις περιοχές που ομιλούνται ομιλούνται ταυτόχρονα και γλώσσες άλλων γλωσσικών οικογενειών, όπως Τάι-Καντάι, σινοθιβετικές, ινδοϊρανικές και δραβιδικές. Πιστεύεται πως οι αυστροασιατικές γλώσσες είναι οι αρχαιότερες γλώσσες της περιοχής, ενώ οι άλλες ήρθαν εκ των υστέρων με λαούς που μετανάστευσαν αργότερα.

Οι ομιλητές τους υπολογίζονται σε 95 εκ., εκ των οποίων 70 εκ. είναι ομιλητές της βιετναμέζικης και 8 εκ. της Χμερ. Οι αυστροασιατικές γλώσσες χωρίζονται σε δύο μεγάλες ομάδες, τις γλώσσες Μον Χμερ στη νοτιοανατολική Ασία και τις γλώσσες Μούνδα στην ανατολική και κεντρική Ινδία. Σύμφωνα με την κατάταξη του *[[Ethnologue]]* 147 γλώσσες ανήκουν στις Μον Χμερ και 21 στις Μούνδα.
Δουργούτι

Με το τοπωνύμιο **Δουργούτι** μπορεί να αναφέρεται:

* το Δουργούτι Ξάνθης, οικισμός του νομού Ξάνθης
* «Τ' Αρμενέικα» στα όρια της Συγγρού, Λαγουμιτζή και Σαρκουδίνου, στο σημερινό Νέο Κόσμο της Αθήνας.
Σούρμενα

Με την ονομασία **Σούρμενα** μπορεί να αναφερόμαστε στις :

* Σούρμενα, παράλια πόλη του Πόντου στη βορειοανατολική Τουρκία.
* Σούρμενα, η περιοχή του Ελληνικού Αττικής πάνω απ' τη λεωφόρο Βουλιαγμένης.
* Άνω Σούρμενα Κιλκίς, συνοικισμός της Δημοτικής Ενότητας Μουριών του Δήμου Κιλκίς.
* Κάτω Σούρμενα Κιλκίς, συνοικισμός της Δημοτικής Ενότητας Μουριών του Δήμου Κιλκίς.
* Α.Σ. Σούρμενα, αθλητικό σωματείο που αγωνίζεται σε πρωταθλήματα της Ε.Π.Σ. Αθηνών.
Γουτεμβέργιος

Ο ** Ιωάννης Γουτεμβέργιος** (*Johannes Gutenberg*, 1400 - 3 Φεβρουα 1468) ήταν Γερμανός σιδηρουργός, χρυσοχόος, τυπογράφος και εκδότης, ο οποίος εισήγαγε πρώτος την τυπογραφία στην Ευρώπη. 

Παρόλο που δεν εφηύρε ο ίδιος τη μηχανική εκτύπωση με κινητά στοιχεία, ήταν ο πρώτος που την αξιοποίησε για να θεμελιώσει τελικά τη μέθοδο της μαζικής εκτύπωσης βιβλίων. Η τυπογραφική μέθοδος του Γουτεμβέργιου θεωρείται ευρέως ως η πιο σημαντική εφεύρεση της δεύτερης χιλιετίας και το γεγονός που εγκαινίασε τη νεότερη Εποχή της ανθρώπινης ιστορίας. Διαδραμάτισε σημαντικό ρόλο στην ανάπτυξη της Αναγέννησης, τη Μεταρρύθμιση, τον Διαφωτισμό και την επιστημονική επανάσταση και έθεσε τη βάση για τη σύγχρονη -βασισμένη στη γνώση- οικονομία και τη διάδοση της μάθησης στις μάζες.

## Βιογραφία
Γεννήθηκε -κατά την επικρατέστερη εκδοχή- το 1397 και απεβίωσε στις 3 Φεβρουαρίου του 1468 σε ηλικία 71 ετών. Τόπος γέννησής του είναι το Μάιντς της Γερμανίας. Θεωρείται ο «πατέρας» της τυπογραφίας. Περίπου στα 1430 εγκαταστάθηκε στο Στρασβούργο. Τον Μάρτιο του 1434, ένα γράμμα του υποδεικνύει ότι εκείνη την εποχή διέμενε εκεί, όπου είχε κάποιους συγγενείς από την πλευρά της μητέρας του. Στο Στρασβούργο άρχισε να πειραματίζεται στη μεταλλουργία και στα 1434 έκανε τα πρώτα του βήματα στην τυπογραφία.

Ο Γουτεμβέργιος θεωρείται ο «πατέρας» της μηχανικής εκτύπωσης μολονότι είχαν ήδη κατασκευαστεί κινητά τυπογραφικά στοιχεία από τον Ολλανδό Λαυρέντιο Κοστέρ στο Χάρλεμ, γιατί εκείνος συνέλαβε πρώτος την ιδέα της τυπογραφικής μεθόδου στο σύνολό της.

Ο εκπαιδευμένος χρυσοχόος, μέλος της αντίστοιχης συντεχνίας, πειραματίζεται από το 1434 με κινητούς ξύλινους χαρακτήρες. Τα πρώτα αποτελέσματα διαφαίνονται το 1436 οπότε εκτυπώνει λαϊκά και θρησκευτικά βιβλία. Μετά από διάφορες προσπάθειες πετυχαίνει, το 1441, με τη βοήθεια ενός βελτιωμένου μελανιού, να αξιοποιήσει εκτυπωτικά και τις δύο όψεις μιας σελίδας χαρτιού.

Η τελική επιτυχία για την αξιοποίηση της εφεύρεσής του ήρθε με την εκτύπωση, το 1455, της Βίβλου των 42 γραμμών στα λατινικά, σε 180 αντίτυπα, τα περισσότερα σε κοινό χαρτί και μερικά σε χαρτί εξαιρετικής ποιότητας (vellum), μία άριστη τυπογραφική εργασία, αν και αποτελεί μόλις το πρώτο τυπογραφικό προϊόν του. Είναι ευρέως γνωστή ως ***Βίβλος του Γουτεμβέργιου***. Αποτελεί το πρώτο βιβλίο μαζικής παραγωγής, που ήταν υψηλής αισθητικής και τεχνικής ποιότητας.

Το Project Gutenberg (εγχείρημα Γουτεμβέργιος) ονομάστηκε έτσι προς τιμήν του, και είναι μια εθελοντική προσπάθεια ψηφιοποίησης, αρχειοθέτησης και διανομής πολιτισμικών έργων μέσω Διαδικτύου. Ξεκίνησε το 1971 και είναι, σήμερα, η αρχαιότερη ψηφιακή βιβλιοθήκη.

## Παραπομπές


## Πηγές
* Booksinfo.gr
* tmth.edu.gr
* focusmag.gr

Κατηγορία:Γερμανοί εφευρέτες
Παγκόσμιο Πρωτάθλημα Καλαθοσφαίρισης Ανδρών 2010

Το **16o [[Παγκόσμιο Πρωτάθλημα Καλαθοσφαίρισης]]**, γνωστό και ως *Μουντομπάσκετ 2010*, έλαβε χώρα στην Τουρκία από τις 28 Αυγούστου έως τις 12 Σεπτεμβρίου 2010, με τη συμμετοχή 24 εθνικών ομάδων ανδρών. Τέσσερις πόλεις φιλοξένησαν τους αγώνες: Κωνσταντινούπολη, Άγκυρα, Σμύρνη και Καισάρεια.

Το σύστημα διεξαγωγής προέβλεπε δύο φάσεις: Αρχικά οι ομάδες χωρίστηκαν σε 4 ομίλους, εν συνεχεία - ανάλογα με τη θέση τους - οδηγούνταν σε αγώνες νοκ-άουτ με προκαθορισμένες διασταυρώσεις. Νικήτριες αναδείχθηκαν οι Ηνωμένες Πολιτείες, για τέταρτη φορά στην ιστορία της διοργάνωσης. Δεύτερη τερμάτισε η Τουρκία και τρίτη η Λιθουανία. Για τις δύο τελευταίες, ήταν το πρώτο τους μετάλλιο σε Μουντομπάσκετ.

## Διαδικασία πρόκρισης
### Αυτοδίκαιη συμμετοχή (2)
Η FIBA παραχώρησε αυτοδίκαιη συμμετοχή σε δύο ομάδες: 
*  - νικήτρια των Ολυμπιακών Αγώνων 2008
*  - διοργανώτρια χώρα

### Πρόκριση μέσω των ηπειρωτικών πρωταθλημάτων (18)
Δεκαοκτώ εισιτήρια δόθηκαν στις ηπειρωτικές ζώνες, ανάλογα με τη δυναμικότητά τους, για να τις μοιράσουν μέσω των πρωταθλημάτων τους. Από αυτά προκρίθηκαν οι:

### Πρόκριση με εξωαγωνιστικά κριτήρια (4)
Μετά την ολοκλήρωση των ηπειρωτικών πρωταθλημάτων, η FIBA κάλεσε όσους συμμετέχοντες δεν είχαν τερματίσει σε θέση πρόκρισης, να υποβάλουν υποψηφιότητα για τέσσερις προσκλήσεις (wild cards), υπό την προϋπόθεση ότι θα κατέβαλλαν 500.000 Ευρώ. Στη διαδικασία μπήκαν τελικά 14 χώρες, από τις οποίες η FIBA επέλεξε με ένα συνδυασμό κριτηρίων (εμπορικότητα, παράδοση κτλ.) τις εξής:
* 
* 
* 
* 

## Α' Γύρος (φάση των ομίλων)

Κριτήρια σε περίπτωση ισοβαθμίας (ιεραρχικά):
# περισσότερες νίκες στους μεταξύ των ισοβαθμούντων αγώνες
# μεγαλύτερο πηλίκο Π+ διά Π- στους ίδιους αγώνες
# μεγαλύτερο πηλίκο Π+ διά Π- στο σύνολο των αγώνων
# κλήρωση (δεν χρειάστηκε)

### Γκρουπ A ([[Καισάρεια]])

28 Αυγούστου

29 Αυγούστου

30 Αυγούστου

1 Σεπτεμβρίου

2 Σεπτεμβρίου

### Γκρουπ Β ([[Κωνσταντινούπολη]])

28 Αυγούστου

29 Αυγούστου

30 Αυγούστου

1 Σεπτεμβρίου

2 Σεπτεμβρίου

### Γκρουπ Γ ([[Άγκυρα]])

28 Αυγούστου

29 Αυγούστου

31 Αυγούστου

1 Σεπτεμβρίου

2 Σεπτεμβρίου

### Γκρουπ Δ ([[Σμύρνη]])

28 Αυγούστου

29 Αυγούστου

31 Αυγούστου

1 Σεπτεμβρίου

2 Σεπτεμβρίου

## Τελικός γύρος (νοκ-άουτ φάση)
** '' Έδρα: Σινάν Ερντέμ Ντομ (Κωνσταντινούπολη)'' **

### Αγώνες κατάταξης θέσεων 5 έως 8

## Βραβεία

**Χρυσή Πεντάδα**:
* 20px| Κέβιν Ντουράντ
* 20px| Λίνας Κλέιζα
* 20px| Μίλος Τεόντοσιτς
* 20px| Χέντο Τούρκογλου
* 20px| Λουίς Σκόλα

**Κορυφαίοι Σκόρερ**:

## Δείτε επίσης
* Παγκόσμιο Πρωτάθλημα Καλαθοσφαίρισης Γυναικών 2010

## Εξωτερικοί σύνδεσμοι
* Επίσημη ιστοσελίδα της FIBA 
* Πρόγραμμα Mundobasket

Κατηγορία:Αθλητισμός στην Τουρκία
2010
Ανδρων
Πόδι

Η λέξη **πόδι** χρησιμοποιείται στα ζώα, ως το αντικείμενο που παρέχει στήριξη στο έδαφος και επιτελεί τη λειτουργία της κίνησης. Έτσι, μπορεί να αναφέρεται:

*Στο πόδι των ζώων.
*στο πόδι των εντόμων'''.
*στο Πόδι (μονάδα μήκους), τη μονάδα μέτρησης μήκους που ισούται με 0,3048 m και διαιρείται σε 12 ίντσες.
Μαϊμονίδης

thumb|upright|Ανδριάντας του Μαϊμωνίδη στην Κόρδοβα της Ισπανίας
thumb|Ο τάφος του Μαϊμονίδη στην Τιβεριάδα
Ο** Μωυσής Μαϊμωνίδης** ( *Mōšeh bēn-Maymōn*;  *Mūsā bin Maymūn*) ή **Ραμπάμ** (από τα αρχικά του RMBM) (30 Μαρτίου 1138 - 13 Δεκεμβρίου 1204) ήταν Σεφαρδίτης Εβραίος φιλόσοφος και συγγραφέας, που έγινε ένας από τους πιο παραγωγικούς και επιδραστικότερους μελετητές της Τορά στον Μεσαίωνα. Στην εποχή του ήταν και επιφανής αστρονόμος και ιατρός, που υπηρέτησε ως προσωπικός ιατρός του Σαλαντίν.  Γεννήθηκε στην Κόρδοβα, Αυτοκρατορία των Αλμοραβιδών (σημερινή Ισπανία) την παραμονή του Πάσχα του 1138,  εργάστηκε ως ραβίνος, ιατρός και φιλόσοφος στο Μαρόκο και την Αίγυπτο, και πέθανε στο Κάιρο στις 13 Δεκεμβρίου του 1204. Σήμερα τα έργα του και οι απόψεις του θεωρούνται θεμέλιος λίθος της Εβραϊκής ορθόδοξης σκέψης και μελέτης.

Προώθησε και ανάπτυξε την αριστοτελική φιλοσοφία, φέρνοντας την σε επαφή με φιλοσόφους στη δύση. Σημαντικότατο έργο του που συνέθεσε μεταξύ 1170 και 1180, ήταν το βιβλίο *[[Μισνέ Τορά]]*, (σε κατά λέξη μετάφραση «Επανάληψη της Τορά» του εβραϊκού δηλαδή νόμου), σκοπός του οποίου ήταν η κωδικοποίηση όλων των νόμων των Εβραίων.

Τα έργα του διακρίνονται σε δυο κατηγορίες:
* Τα θρησκευτικό-φιλοσοφικά, γραμμένα σε Εβραιοαραβική διάλεκτο
* Τα ιατρικά του συγγράμματα, γραμμένα στα αραβικά

## Παραπομπές


## Βιβλιογραφία

* Αθανασόπουλος, Κ., *Φιλοσοφία στην Ευρώπη*, τόμος Α: Η Φιλοσοφία στην Ευρώπη από τον 6ο ως τον 16ο αι., Ελληνικό Ανοικτό Πανεπιστήμιο, Πάτρα 2001, σελ.203 (ISBN: 960-538-286-5).
* Αθανασόπουλος, Κ., *Ancillae Theologiae: Το φιλοσοφείν και Θεολογείν κατά το Μεσαίωνα και το Βυζάντιο*, εκδ. Παρουσία, Αθήνα, 2004, σελ.350 (με πίνακες και λεπτομερή βιβλιογραφία στην Ελληνική, Λατινική, Αγγλική, Γαλλική και Γερμανική) (ISBN: 960-7956-94-X).

Κατηγορία:Ισπανοεβραίοι
Κατηγορία:Σεφαρδίτες
Κατηγορία:Εβραίοι φιλόσοφοι
Κατηγορία:Ισπανοί φιλόσοφοι
Κατηγορία:Αριστοτελικοί φιλόσοφοι
Ελίκη

Με το όνομα αυτό είναι γνωστά
* Ελίκη (βασίλισσα), μυθική βασίλισσα στην Αχαΐα
* Ελίκη (αρχαία πόλη), αρχαία πόλη στην Αχαΐα
* Ελίκη Αχαΐας, χωριό στην Αχαΐα
* Ελίκη (μυθολογία), τροφός του Δία
* Ελίκη (δορυφόρος), δορυφόρος του ηλιακού συστήματος
* Ελίκη, ελληνική αποικία στην Ισπανία το σημερινό Έλτσε

Κατηγορία:Αποσαφηνίσεις ονομάτων
Origin

Το **Origin** είναι το πρώτο άλμπουμ πλήρης διάρκειας του ροκ συγκροτήματος Evanescence από τη Bigwig Entreprises. Αν και πολλοί θεωρούν πως πρόκειται στην ουσία για το πρώτο άλμπουμ του συγκροτήματος, η Amy Lee έχει δηλώσει πως πρόκειται για demo CD. Μετά την κυκλοφορία του, το 2000, διατέθηκε προς πώληση μονάχα για το κοινό της ιδιαίτερης πατρίδας του συγκροτήματος στο Little Rock, Αρκάνσας. Τυπώθηκαν μονάχα 2500 αντίτυπα, αλλά μετά την επιτυχία του γκρουπ, άρχισαν να πωλούνται πειρατικές εκδόσεις του Origin. 

Για το πρώτο επίσημο άλμπουμ τους *[[Fallen]]*, οι Evanescence ηχογράφησαν ξανά τρία κομμάτια από το Origin. Τη στιγμή που τα "Whisper" and "My Immortal" έμειναν πρακτικά ίδια, το τραγούδι "Imaginary" άλλαξε πολύ δομικά και ακουστικά. Επιπροσθέτως, το συγκρότημα έπαιζε σε συναυλίες το "Even in Death". 

## Τα Κομμάτια του Album
# "Origin" – 0:38
# "Whisper" – 3:56
# "Imaginary" – 3:31
# "My Immortal" – 4:26
# "Where Will You Go" – 3:47
# "Field of Innocence" – 5:13
# "Even in Death" – 4:09
# "Anywhere" – 6:03
# "Lies" – 3:49
# "Away from Me" – 3:30
# "Eternal" – 7:22
## Outtakes
# "Listen To The Rain" - 3:14
# "Demise" - 1:31

## Η Σύνθεση του Συγκροτήματος
Την περίοδο ηχογράφησης του album το συγκρότημα Evanescence αποτελούσαν τα παρακάτω μέλη:
* Amy Lee - φωνητικά
* Ben Moody – κιθάρα, μπάσο, ντραμς
* David Hodges – πιάνο, πλήκτρα, φωνητικά 

## Συμμετοχές
Στην ηχογράφηση συμμετείχαν επίσης οι παρακάτω μουσικοί και τραγουδιστές:
* William Boyd Esquire, III – μπάσο στο "Away From Me"
* Bruce Fitzhugh & Stephanie Pierce – φωνητικά στο "Lies"
* Suvi Petrajajärvi, Sara Moore, Catherine Harris & Samantha Strong – χορωδία γυναικών στο "Field of Innocence"

## Εξωτερικοί Σύνδεσμοι
* Οι στίχοι του album.
* Evanescence.com – Επίσημος Ιστότοπος ΗΠΑ των Evanescence
* Evanescenceuk.co.uk – Επίσημος Ιστότοπος Ηνωμένο Βασίλειο των Evanescence
* EvClub - Επίσημο Fan Club των Evanescence

Κατηγορία:Δισκογραφία των Evanescence
Κατηγορία:Άλμπουμ του 2000
Συνθήκη του Βερντέν

Η **συνθήκη του Βερντέν **(*Verdun*) που συνήφθη το 843 στην ομώνυμη πόλη, αποτελεί την συμφωνία τριχοτόμησης τον 9ο αιώνα, της Αυτοκρατορίας των Καρολιδών. Μετά τον θάνατο του Λουδοβίκου του Ευσεβούς (γιος του Καρλομάγνου, 814-840) παρατηρήθηκε μία συνεχής φιλονικία και σύγκρουση σε ό,τι αφορά τη μοιρασιά των εδαφών. Με τη συνθήκη του Βερντέν (το 843) τα αντίπαλα μέρη συμφώνησαν, να τριχοτομηθεί η αυτοκρατορία μεταξύ των γιων του τέως αυτοκράτορα, Λουδοβίκου.

Στο δυτικό μέρος, η Δυτική Φραγκία (*Francia Occidentalis)* η οποία θα ονομαστεί στο μέλλον Γαλλία περιήλθε στον Κάρολο τον Φαλακρό. Στο ανατολικό μέρος, η Ανατολική Φραγκία (*Francia Orientalis)* η οποία θα κληθεί Γερμανία πέρασε στα χέρια του Λουδοβίκου του Γερμανικού. Τέλος, το κέντρο, η Μέση Φραγκία, από τη  Φρισία έως και την Ιταλία, περιήλθε στον Λοθάριο τον Α'. Όταν ο τελευταίος πέθανε (το 855),οι χώρες που κυβερνούσε πέρασαν στους τρεις γιους του.

Από τη συνθήκη του Βερντέν και έπειτα παρατηρούμε, πως χωρίζονται πλέον τα γερμανικά και ρωμαϊκά μέρη της αυτοκρατορίας του Καρλομάγνου. Μπαίνουν οι βάσεις των μελλοντικών κρατών της Γαλλίας, της Γερμανίας και της Ιταλίας πάνω στις οποίες οι Γάλλοι, οι Γερμανοί και οι Ιταλοί θα ακολουθήσουν το δικό τους αυτόνομο μονοπάτι. Αργότερα και κατόπιν πολέμου, επί βασιλέως Ερρίκου Β΄ της Γαλλίας και Καρόλου Ε΄ αυτοκράτορα της Αγίας Ρωμαϊκής Αυτοκρατορίας ακολούθησε ανακατανομή κατά την οποία η περιοχή του Βερντέν περιήλθε στη Γαλλία και τελικά αναγνωρίσθηκε ως γαλλική με την Συνθήκη της Βεστφαλίας (1648).

## Παραπομπές


## Εξωτερικοί σύνδεσμοι
* 

Κατηγορία:Συνθήκες
Κατηγορία:Πρώιμοι γερμανικοί λαοί
Κατηγορία:Δυναστεία των Καρολιδών
Ελίκη (βασίλισσα)

Η **Ελίκη** ήταν κόρη του μυθικού βασιλιά Σελινούντα στην αρχαία Αιγιάλεια. Παντρεύτηκε τον Ίωνα, γιο του Ξούθου, ο οποίος διαδέχτηκε και τον πατέρα της στον θρόνο. Ο Ίωνας έκτισε μια νέα πόλη για πρωτεύουσα και την έδωσε το όνομά της, Ελίκη.

## Αναφορές


Κατηγορία:Δήμος Διακοπτού

Κατηγορία:Μυθικοί βασιλείς της Αχαΐας
Ζωγράφειο Λύκειο

Το **Ζωγράφειο Λύκειο** ή **Ζωγράφειο Γυμνάσιο-Λύκειο** και επίσημα **Ζωγράφειον Λύκειον** ή **Ζωγράφειον Γυμνάσιον-Λύκειον**, (τουρκικά: *Özel Zoğrafyon Rum Lisesi*) είναι ένα από τα λίγα εναπομείναντα ελληνικά εκπαιδευτικά ιδρύματα που λειτουργούν στην Κωνσταντινούπολη. Το σχολείο βρίσκεται στο κέντρο της Πόλης σε μικρή απόσταση από το Πέρα.

Η ιστορία του Ζωγραφείου σχολείου ανάγεται στον 19ο αιώνα, όταν υπήρξαν ανάγκες για εκπαιδευτική στέγαση μιας και το Ζάππειο Παρθεναγωγείο Κωνσταντινουπόλεως από μόνο του δεν μπορούσε να καλύψει αυτές τις ανάγκες. Επίσης η σχολή που λειτουργούσε στο Σταυροδρόμι της Παναγίας είχε πάνω από 800 μαθητές και έτσι αποφασίστηκε να γίνει ένας έρανος για να χτιστεί ένα καινούργιο και σύγχρονο εκπαιδευτικό ίδρυμα. Έτσι πολλοί ήταν εκείνοι που πρόσφεραν για το έργο αυτό, με κορυφαίο τον διαμένοντα στο Παρίσι Χρηστάκη Ζωγράφο, ο οποίος είχε δώσει πάνω από 10.000 χρυσές λίρες της εποχής. Το 1890 η γενική συνέλευση της κοινότητας αποφάσισε σε ένδειξη τιμής να ονομαστεί το σχολείο Ζωγράφειο. Στον αρχιτεκτονικό διαγωνισμό υπερίσχυσε η πρόταση του αρχιτέκτονα Περικλή Φωτιάδη και έτσι πραγματοποιήθηκε το χτίσιμο του σχολείου έτσι ακριβώς όπως είναι σήμερα. Το 1899 το Ζωγράφειο έδωσε τους πρώτους αποφοίτους του.

Τα προηγούμενα χρόνια το σχολείο είχε μια πραγματική άνθηση και πάντα πάνω από 450 μαθητές. Ειδικά δε πριν τα Σεπτεμβριανά του 1955 αλλά και πριν τις απελάσεις (1964) οι μαθητές μόνο στο σχολείο αυτό ήταν πάνω από 650. Σήμερα το δυναμικό της σχολής δεν είναι περισσότεροι από 76 μαθητές και 18 εκπαιδευτικούς.

Το σχολείο διευθύνει ο κ. Γ. Δεμιρτζόγλου.
## Γκαλερί

Αρχείο:Ζωγραφειον Λυκειο Προσοψη κτηριου.jpg|Ζωγραφειον Λυκειο Προσοψη κτηριου
Αρχείο:Ζωγραφειον Λυκειο η Σφιγγα σημα του Ζωγραφειου Λυκειου.jpg|Ζωγραφειον Λυκειο η Σφιγγα σημα του Ζωγραφειου Λυκειου
Αρχείο:O Υμνος του Ζωγραφειου Λυκειου.jpg|Ο Υμνος του Ζωγραφειου Λυκειου.jpg
Αρχείο:Η Σφίγγα σύμβολο στην είσοδο στο Ζωγράφειο Λύκειο.jpg|Η Σφίγγα σύμβολο στην είσοδο στο Ζωγράφειο Λύκειο
Αρχείο:Η Σφίγγα στην πρόσοψη του Ζωγραφείου Λυκείου..jpg|Η Σφίγγα στην πρόσοψη του Ζωγραφείου  Λυκείου...
Αρχείο:Ζωγράφειο Λύκειο.jpg|Ζωγράφειο Λύκειο

## Εξωτερικοί σύνδεσμοι
* Επίσημη ιστοσελίδα: http://www.zografyon.com

## Πηγές

* Κολώνας Β. (2005) Έλληνες αρχιτέκτονες στην οθωμανική αυτοκρατορία (19ος - 20ός αιώνας), Εκδόσεις Ολκός

Κατηγορία:Ελληνικά σχολεία στην Τουρκία
Κατηγορία:Εκπαίδευση στην Κωνσταντινούπολη
Κατηγορία:Ελληνικά σχολεία κατά την Τουρκοκρατία
Κατηγορία:Κτίρια και κατασκευές στην Κωνσταντινούπολη
Πρευγένης

Ο **Πρευγένης** στην ελληνική μυθολογία ήταν Λακεδαιμόνιος οικιστής και μυθικός βασιλιάς στην Αχαΐα.

Ήταν Λακεδαιμόνιος βασιλικής καταγωγής και διωγμένος από την πατρίδα του από τους Δωριείς τον 11ο αιώνα, ήρθε μαζί με το στρατό του στην Αχαΐα αναζητώντας μέρος για να εγκατασταθεί. Μαζί του ήταν και άλλοι Αχαιοί βασιλικής καταγωγής από το Άργος, όπου και αυτοί είχαν διωχθεί από τους Δωριείς. 

Εκεί, αφού πολιόρκησαν τους Ίωνες κατοίκους της περιοχής που είχαν κλειστεί στην Ελίκη, την κατέλαβαν και μοίρασαν την Αχαΐα σε έξι βασίλεια: ο Πρευγένης πήρε τη δυτική και μεγαλύτερη πλευρά και έγινε ο πρώτος βασιλιάς της περιοχής. Τον διαδέχτηκε ο γιος του Πατρέας, οικιστής της Πάτρας. Θεωρείται ιδρυτής της γιορτής της Λιμνάτιδος Αρτέμιδας και μαζί με τον Πατρέα τους απέδιδαν θεϊκές τιμές. Ενώ κατά μερικούς θεωρούνται και οι δύο οικιστές της Πάτρας.

Σύμφωνα με την γενεαλογία του Πατρέα που παραθέτει ο Παυσανίας ήταν γιος του Αγήνορος, που ήταν γιος του Αρέως, που ήταν γιος του Άμπυκα, που ήταν γιος του Πελία, που ήταν γιος του Αιγινήτη, που ήταν γιος του Δηρείτη, που ήταν γιος του Αρπάλου, που ήταν γιος του Αμύκλα, που ήταν γιος του Λακεδαίμονα. Αναφέρεται άλλος ένας γιο του ο Αθερίων.

## Πηγές
* [...] Ἐπὶ τούτου. Πατρεῖ τῷ Πρευγένους κτίζοντι ἐν Ἀχαίᾳ πόλιν, ἥντινα Πάτρας καὶ ἐς ἡμᾶς καλοῦσιν ἀπὸ τοῦ Πατρέως τούτου, συνεπελάβοντο Λακεδαιμόνιοι τοῦ οἰκισμοῦ.[...] Παυσανίας, Λακωνικά, κεφάλαιο Β΄
* [...]"δὲ ὕστερον ἐκβαλόντων Ἴωνας, Πατρεὺς ὁ Πρευγένους τοῦ Ἀγήνορος ἐς μὲν Ἄνθειαν καὶ ἐς Μεσάτιν μὴ ἐνοικίζεσθαι τοῖς Ἀχαιοῖς ἀπεῖπε, περίβολον δὲ τείχους πρὸς τῇ Ἀρόῃ βαλόμενος μείζονα, ἵνα ἐντός οἱ τοῦ περιβόλου καὶ ἡ Ἀρόη γένηται, ὄνομα ἔθετο ἀφ' ἑαυτοῦ Πάτρας τῇ πόλει. Ἀγήνωρ δὲ ὁ πατὴρ τοῦ Πρευγένους Ἀρέως παῖς ἦν τοῦ Ἄμπυκος, ὁ δὲ Ἄμπυξ Πελίου τοῦ Αἰγινήτου τοῦ Δηρείτου τοῦ Ἁρπάλου τοῦ Ἀμύκλα τοῦ Λακεδαίμονος[...]" Παυσανία, Αχαϊκά
* [...] Ἀχαιῶν δὲ ὕστερον ἐκβαλόντων Ἴωνας, Πατρεὺς ὁ Πρευγένους τοῦ Ἀγήνορος ἐς μὲν Ἄνθειαν καὶ ἐς Μεσάτιν μὴ ἐνοικίζεσθαι τοῖς Ἀχαιοῖς ἀπεῖπε, περίβολον δὲ τείχους πρὸς τῇ Ἀρόῃ βαλόμενος μείζονα, ἵνα ἐντός οἱ τοῦ περιβόλου καὶ ἡ Ἀρόη γένηται, ὄνομα ἔθετο ἀφ' ἑαυτοῦ Πάτρας τῇ πόλει. Ἀγήνωρ δὲ ὁ πατὴρ τοῦ Πρευγένους Ἀρέως παῖς ἦν τοῦ Ἄμπυκος, ὁ δὲ Ἄμπυξ Πελίου τοῦ Αἰγινήτου τοῦ Δηρείτου τοῦ Ἁρπάλου τοῦ Ἀμύκλα τοῦ Λακεδαίμονος" [...]  Παυσανία, Αχαϊκά

Κατηγορία:Αρχαίοι Αχαιοί
Κατηγορία:Ιστορία της Πάτρας
Κατηγορία:Αρχαίοι Σπαρτιάτες
Κατηγορία:Μυθικοί βασιλείς της Αχαΐας
Αρόη (αρχαία πόλη)

right|thumb|300px|Χάρτης της αρχαίας Αχαΐας
right|thumb|300px|Αρχαία λείψανα στο κάστρο της Πάτρας
Η **Αρόη** ήταν αρχαία πολίχνη στην Αχαΐα.

Υπάρχουν δύο εκδοχές για την ίδρυσή της. Η μία αναφέρει ότι ο Ευρύπυλος, γιος του Ευδαίμονος, βασιλιάς της Θεσσαλίας, μετά τον Τρωικό Πόλεμο, επικεφαλής Θεσσαλών ίδρυσε στην Αρόη αποικία. Η δεύτερη εκδοχή, η οποία και έχει επικρατήσει, λέει ότι η πόλη ιδρύθηκε από τον Εύμηλο, αυτόχθονα βασιλιά των Αιγιαλέων, ο οποίος με τη βοήθεια του Τριπτόλεμου από την Ελευσίνα εισήγαγε την καλλιέργεια των δημητριακών και από το όργωμα (Άροση) της γης πήρε το ονομά της. Ο Εύμηλος μαζί με τον Τριπτόλεμο οίκισαν ακολούθως την Άνθεια, η οποία έλαβε το όνομά της από το γιο του Ευμήλου Ανθεία. Ενδιάμεσα ιδρύθηκε μια νέα πόλη, η Μεσάτη. Στη συνέχεια την περιοχή κατέλαβε ο Πρευγένης μαζί με τον γιο του Πατρέα και τις συνένωσαν, ιδρύοντας μια νέα πόλη, τις **[[Πάτρα|Πάτρες]]**, που σημαίνει *πατρίδα*.

Σύμφωνα με τις ανασκαφικές έρευνες που έχουν γίνει, η Αρόη τοποθετείται στη σημερινή περιοχή της Άνω πόλης και στο Κάστρο της Πάτρας, όπου έχουν βρεθεί πολλά αρχαία λείψανα.

## Παραπομπές


## Πηγές
* Νικόλας Φαράκλας: *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Κατηγορία:Ιστορία της Πάτρας
Μετεωρική υπόθεση

Η **μετεωρική υπόθεση** είναι μία από τις σημαντικότερες υποθέσεις που διατυπώθηκαν για την εξήγηση της συνεχούς ανανέωσης της ακτινοβολούμενης ηλιακής ενέργειας.

Τη *μετεωρική υπόθεση* διατύπωσε ο Βαυαρός αστρονόμος Μάγερ (Mayer) το 1848. Σύμφωνα με την θεωρία αυτή, η ηλιακή ενέργεια ανανεώνεται από συνεχή πτώση μετεωρικής ύλης πάνω στον Ήλιο. 

Η θεωρία αυτή δεν μπορούσε όμως να δικαιολογήσει, "να καλύψει" την τεράστια ηλιακή ενέργεια εκτός από ένα ελάχιστο ποσοστό. 
Επειδή η θεωρία αυτή βασίστηκε στα μετέωρα ονομάσθηκε μετεωρική.

## Δείτε επίσης
*Υπόθεση Ηλιοσυστολής
*Ηλιακή ενέργεια

Κατηγορία:Ήλιος
Κατηγορία:Αστροφυσική
Κατηγορία:Κοσμογραφία
Ηλιακή σταθερά

**Ηλιακή σταθερά** ονομάζεται η ποσότητα της θερμότητας και γενικότερα της ηλιακής ενέργειας που δέχεται επιφάνεια ίση προς 1 cm2 σε απόσταση μιας αστρονομικής μονάδας (η μέση απόσταση της Γης από τον Ήλιο) όταν εκτεθεί κάθετα στις ηλιακές ακτίνες επί 1 min.

Έχει βρεθεί ότι η *ηλιακή σταθερά* είναι ίση προς 1,938 θερμίδες, ότι δηλαδή μπορεί να ανεβάσει τη θερμοκρασία νερού μάζας 1 γραμμαρίου (gr) κατά 1&deg;,938 C σε 1 min. Όπου και σημαίνει ότι σε 1 λεπτό (min) ανέρχεται κατά 1&deg; C η θερμοκρασία μάζας ύδατος 1,938 γρ (gr).

Αν, ακόμη, ληφθεί υπ΄ όψη και η ενέργεια του Ήλιου, την οποία απορροφά η ατμόσφαιρα της Γης και που δεν φτάνει ποτέ στην επιφάνειά της, τότε η ηλιακή σταθερά ανέρχεται στις 2,04 θερμίδες.

* Σημειώνεται ότι η *ηλιακή σταθερά* με τιμή 1,938 θερμίδες είναι ισοδύναμη με **1,35 x 10<sup>6</sup> erg/sec**.

Επίσης η *ηλιακή σταθερά* ως μέτρο της θερμικής ενέργειας του Ήλιου που φτάνει στη Γη ισούται με **1.400 [[τζάουλ]]**, υπολογιζόμενη το δευτερόλεπτο ανά τετραγωνικό μέτρο της γήινης επιφάνειας.

## Δείτε επίσης
* Ηλιακή ενέργεια
* Θερμότητα
* Θερμική ακτινοβολία

Σταθερα
Ηλιακη σταθερα
Κωνσταντίνος Λαμπρινόπουλος

Ο **Κωνσταντίνος Λαμπρινόπουλος** (1893-1965) ήταν δικαστικός και δήμαρχος (18/08/1950 &ndash; 21/02/1951) Πατρέων.
## Βιογραφία
Γεννήθηκε στην Κυπαρισσία. Σπούδασε νομική στο Πανεπιστήμιο Αθηνών και εγκαταστάθηκε κατόπιν στην Πάτρα. Αρχικά εργάστηκε ως δικαστικός στην Κυπαρισσία ενώ στη συνέχεια διορίστηκε πρόεδρος πρωτοδίκων στην Σπάρτη. Μετατέθηκε στην Πάτρα, όπου και αναπλήρωσε την κενή θέση του δημάρχου, σύμφωνα με την ισχύουσα νομοθεσία της εποχής. Αναγκάστηκε όμως να παραιτηθεί για να ορκιστεί ισόβιος σύμβουλος του Ελεγκτικού συνεδρίου Αθηνών. Ανήλθε στην θέση του Αρεοπαγίτη και συνταξιοδοτήθηκε το 1963.

Είχε τέσσερα παιδιά και ήταν παντρεμένος με την . Απεβίωσε στην Αθήνα το 1965.

## Βιβλιογραφία-Πηγές

* Πέτρος Ψωμάς, *Δήμαρχοι Πατρέων 1836-2006*, Εκδόσεις «Το Δόντι», Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Φώτιος Παλαιολόγος

-->

}}

Ο **Φώτιος Παλαιολόγος** (1885-1954) ήταν δικηγόρος και δήμαρχος (22/2/1951 – 25/2/1951) Πατρέων.

Γεννήθηκε στην Πάτρα και ήταν δικηγόρος. Διετέλεσε για πολλά χρόνια πρόεδρος του δημοτικού συμβουλίου, ενώ παράλληλα ήταν μέλος της διοίκησης του δικηγορικού συλλόγου Πατρών, μέλος της Φιλεκπαιδευτικής εταιρείας και επίσης μέλος του τοπικού παραρτήματος του Ερυθρού Σταυρού. Ανέλαβε δήμαρχος, ως πρόεδρος του δημαρχιακού συμβουλίου, για τέσσερις μόλις μέρες μέχρι δηλαδή να αντικατασταθεί από τον δικαστικό Κωνσταντίνο Μαρμαρά.

Παρέμεινε ανύπαντρος και απεβίωσε στις 9 Ιανουαρίου του 1954. 

## Βιβλιογραφία - Πηγές

* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Κωνσταντίνος Μαρμαράς

-->

}}

Ο **Κωνσταντίνος Μαρμαράς** ήταν δικαστικός και δήμαρχος Πατρέων από τις 26 Φεβρουαρίου 1951 έως τις 6 Ιουνίου 1951.

Διετέλεσε πρόεδρος πρωτοδικών Πάτρας επί σειρά ετών. Αναπλήρωσε, σύμφωνα με τον ισχύοντα νόμο, τον κενό θώκο του δημάρχου. Παρέμεινε για 3,5 μήνες στην θέση του δημάρχου μέχρι να διενεργηθούν οι εκλογές του Απριλίου, οπότε και παρέδωσε στον Βασίλειο Ρούφο. Έφτασε μέχρι το αξίωμα του Αρεοπαγίτη.

## Βιβλιογραφία - Πηγές

* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Μαρμαράς Κωνσταντίνος
Π. Ρουπακιώτης

-->

}}

Ο **Π. Ρουπακιώτης** ήταν δήμαρχος (6/4/1875 &ndash; 7/6/1875) Πατρέων.

Αναπλήρωσε τον καθαιρεμένο, από την κυβέρνηση Βούλγαρη, δήμαρχο Γεώργιο Ρούφο ως πρώτος δημαρχιακός Πάρεδρος. Παρέμεινε στον δημαρχιακό θώκο για 2 μήνες. Το μικρό του όνομα δεν μας είναι γνωστό καθώς και περαιτέρω πληροφορίες για την ζωή του.

## Παραπομπές & σημειώσεις


## Βιβλιογραφία - Πηγές

* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Λουκάς Λόντος

Ο **Λουκάς Λόντος** ήταν Έλληνας κτηματίας, έμπορος και βουλευτής Αιγιαλείας.
## Βιογραφία
Γεννήθηκε στο Αίγιο και ήταν γόνος της ισχυρής οικογένειας προυχόντων. Ήταν αδερφός του Ανδρέα και Αναστασίου Λόντου. Διετέλεσε επι σειρά ετών βουλευτής και γερουσιαστής Αιγιαλείας. Απεβίωσε το 1861. Με τον θάνατο του τερματίζεται η πολιτική παρουσία της οικογένειας Λόντου στην περιοχή.

## Πηγές


Κατηγορία:Βουλευτές Αιγιαλείας
Κατηγορία:Έλληνες γερουσιαστές
Λουκας
Ωμ

Ο όρος **Ωμ** μπορεί να αναφέρεται στα εξής:

*Γκέοργκ Ωμ: Γερμανός φυσικός
*Ωμ (μονάδα μέτρησης): Μονάδα μέτρησης ηλεκτρικής αντίστασης
*Ωμ (ιερή συλλαβή): Ιερή συλλαβή σε ινδικές θρησκείες
*Ωμ (κρατήρας)
Εναλλασσόμενο ρεύμα

Το **εναλλασσόμενο ρεύμα** (αγγλ. **alternating current**, συντμ. **AC**) είναι ηλεκτρικό ρεύμα του οποίου η ένταση και η κατεύθυνση μεταβάλλονται περιοδικά. Το εναλλασσόμενο ρεύμα, λόγω της ευκολότερης και οικονομικότερης μετάδοσής του (μικρότερες απώλειες κατά τη μεταφορά του και λεπτότερα καλώδια μεταφοράς) καθώς και λόγω της ευκολίας που παρέχει στη μετατροπή της τάσης του σε υψηλότερες ή χαμηλότερες τιμές, επικράτησε έναντι του συνεχούς στην διανομή ηλεκτρικής ενέργειας.

Το εναλλασσόμενο ρεύμα καθώς και οι πρώτες του εφαρμογές αποτέλεσαν εργασία του Νίκολα Τέσλα. Για την καθιέρωση του εναλασσόμενου, έναντι του συνεχούς, αντιμετώπισε μάλιστα τον έντονο ανταγωνισμό του Τόμας Έντισον.

Ενεργός ένταση Ε.Ε. ονομάζεται η σταθερή ένταση που πρέπει να έχει συνεχές ρεύμα το οποίο όταν διαρρέει έναν αντιστάτη να προσφέρει στον ίδιο χρόνο το ίδιο ποσό θερμότητας στον αντιστάτη με την ενεργή τιμή του εναλλασσομένου.

Ενεργός τάση Ε.Τ. ονομάζεται η τιμή συνεχούς τάσης η οποία όταν εφαρμόζεται στα άκρα του ιδίου αντιστάτη δίνει ρεύμα με ένταση ίση με την ενεργό τιμή της έντασης του εναλλασσομένου ρεύματος.

## Δείτε επίσης

* Συνεχές ηλεκτρικό ρεύμα
* Ηλεκτρικό ρεύμα

## Εξωτερικοί σύνδεσμοι
* Διαφορά εναλλασσόμενου και συνεχούς ρεύματος
 

Κατηγορία:Ηλεκτρισμός
Κατηγορία:Ηλεκτρική ισχύς
Συνεχές ρεύμα

Ως **συνεχές ρεύμα** (), επίσης γνωστό ως **DC**, θεωρείται η καλωδιακή σε μία ενιαία κατεύθυνση, π.χ. σε ένα καλωδιακό, αλλά μπορεί επίσης να είναι μέσω ημιαγωγών και μέσω κενού όπως το ηλεκτρόνιο ή οι ιονικές ακτίνες. Στο συνεχές ρεύμα, τα ηλεκτρόνια ρέουν προς την ίδια κατεύθυνση. Η διαφορά αυτή διακρίνει το συνεχές από το εναλλασσόμενο ρεύμα (AC). Ένας όρος που χρησιμοποιήθηκε στο παρελθόν για το συνεχές ρεύμα ήταν το γαλβανικό ρεύμα. Ένα ρεύμα του οποίου η τιμή αλλά όχι η πολικότητα μεταβάλλεται συναρτήσει του χρόνου θεωρείται συνεχές (DC) και όχι εναλλασσόμενο (AC).

Κατηγορία:Ηλεκτρισμός
Κατηγορία:Ηλεκτρική ισχύς
Είσαι στην ΕΟΚ... Μάθε για την ΕΟΚ

Το ***Είσαι στην ΕΟΚ... Μάθε για την ΕΟΚ*** είναι σατιρική ταινία του 1981, σε σκηνοθεσία Ντίμη Δαδήρα.

## Πλοκή

Σε ένα χωριό της ελληνικής επαρχίας φτάνει ένα τηλεοπτικό συνεργείο το οποίο ετοιμάζει μια ενημερωτική εκπομπή για την επικείμενη ένταξη της Ελλάδας στην Ευρωπαϊκή Οικονομική Κοινότητα. Μέσα από τις συνεντεύξεις των πολιτών, γίνεται εμφανής η τοποθέτησή τους υπέρ ή κατά της ΕΟΚ. Σκοπός της ταινίας είναι η μέσω της σάτιρας κριτική θεώρηση της απόφασης της ένταξης της Ελλάδας στην ΕΟΚ.

## Διανομή

* Σταύρος Παράβας - Μιχάλης**
* Χρόνης Εξαρχάκος - Νώντας
* Νίκος Τσούκας - ενωματάρχης
* Στάθης Ψάλτης - παρουσιάστρια
* Ρένα Βενιέρη - Βαγγελιώ
* Τάσος Ψωμόπουλος - αγροφύλακας
* Μάγδα Τσαγγάνη - Αννούλα
* Λευτέρης Ελευθεριάδης - πλασιέ καλλυντικών
* Θωμάς Κωνσταντινίδης - σκηνοθέτης
* Νίκος Παπαχρήστος - υπουργός
* Έλενα Ναθαναήλ - Βίκυ
* Γιάννης Βογιατζής - Λεωνίδας
* Καίτη Παπανίκα - Μαργαρίτα
* Γιώργος Μυλωνάς - γιατρός
* Αλέκος Ζαρταλούδης - μετρ

## Παραγωγή και παραλειπόμενα
Η ταινία ήταν αρχικά να κυκλοφορήσει το 1980 με τον τίτλο *Είσαι στην ΕΟΚ... Πάθε για την ΕΟΚ*, αλλά η Επιτροπή Ελέγχου Ταινιών (*«Επιτροπή ελέγχου θεατρικών και κινηματογραφικών έργων»*) του Υπουργείου Προεδρίας λογόκρινε τον τίτλο της ταινίας, μην επιτρέποντας την προβολή, παρά μόνο μετά την αλλαγή του.  
 
Κυκλοφόρησε και με τη μορφή DVD στις 18 Απριλίου 2006. 

## Παραπομπές


## Εξωτερικοί σύνδεσμοι
* ''Είσαι στην Ε.Ο.Κ... Μάθε για την Ε.Ο.Κ.'' στην Ταινιοθήκη της Ελλάδος
*''Είσαι στην Ε.Ο.Κ... Μάθε για την Ε.Ο.Κ.'' στο Cine.gr
**[https://www.imdb.com/title/tt0230174/?ref_=ttrel_rel_tt Είσαι στην ΕΟΚ... Μάθε για την ΕΟΚ]* στην IMDb

Εισαι στην ΕΟΚ
Κατηγορία:Ταινίες του 1981
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ελληνικές σατιρικές ταινίες
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες σε σενάριο Γιώργου Μυλωνά
Λεωνίδας Μελετόπουλος

Ο **Λεωνίδας Μελετόπουλος** ήταν Έλληνας διπλωμάτης και βουλευτής Αιγιαλείας.

## Βιογραφία
Γεννήθηκε στο Αίγιο και ήταν γιος του Δημήτριου Μελετόπουλου. Ακολούθησε διπλωματική καριέρα και διετέλεσε τμηματάρχης του υπουργείου εξωτερικών το 1858. Προάχθηκε σχετικά γρήγορα στον βαθμό του πρέσβη και υπηρέτησε σε διάφορες Ευρωπαϊκές πόλεις, με σημαντικότερη την Ρώμη όπου χρημάτισε πρύτανης του διπλωματικού σώματος. Μετά την συνταξιοδότηση του ασχολήθηκε με την πολιτική, όπου και κατάφερε να εκλεγεί βουλευτής Αιγιαλείας. Κατά τη διάρκεια της πολιτικής του καριέρας διετέλεσε υπουργός εξωτερικών από τις 24/02/1892 έως τις 10/06/1892

## Παραπομπές


## Πηγές
* 

Κατηγορία:Έλληνες διπλωμάτες
Κατηγορία:Βουλευτές Αιγιαλείας
Κατηγορία:Έλληνες υπουργοί Εξωτερικών
Αγγελής Μελετόπουλος

Ο **Αγγελής Μελετόπουλος** (1760-1827) ήταν οπλαρχηγός του 1821 και προεστός της Πελοποννήσου.

## Βιογραφικά στοιχεία

Γιος του μεγαλεμπόρου Χριστόδουλου Μελετόπουλου, αναδείχθηκε γρήγορα σε πρόκριτος του Αιγίου και προεστός της Πελοποννήσου. Στάλθηκε στην Κωνσταντινούπολη ως βεκίλης με σκοπό την εκπροσώπηση της Πελοποννήσου στην Υψηλή Πύλη. Μυήθηκε στην Φιλική Εταιρεία ενώ κατά τη διάρκεια της επανάστασης οργάνωσε σώμα στρατού, του οποίου την αρχηγία παρέδωσε στον γιο του, Δημήτριο.

Ήταν παντρεμένος με την Αναστασία Χαραλάμπη, κόρη της ισχυρής στρατιωτικής οικογενείας του Σπυρίδωνα Χαραλάμπη, και είχε αποκτήσει έξι παιδιά μεταξύ των οποίων τον Δημήτριο Μελετόπουλο, την Ελένη, σύζυγο Νικολάου Φλογαΐτη και την Αικατερίνη, σύζυγο Αναστασίου Λόντου.

## Παραπομπές


Κατηγορία:Έλληνες πρόκριτοι
Κατηγορία:Οπλαρχηγοί του 1821
Κατηγορία:Έλληνες μέλη της Φιλικής Εταιρείας
Θεόδωρος Γκόφας

-->

}}



Ο **Θεόδωρος Γκόφας** ήταν σταφιδέμπορος και βουλευτής Αιγιαλείας.
## Βιογραφία
Γεννήθηκε στο Αίγιο και ήταν γιος του Θεοφάνη Γκόφα, γόνου της πλούσιας οικογένειας Γκόφα. Σπούδασε νομικά στην Αθήνα και συνέχισε τις σπουδές του στην Ελβετία. 

Ο Θεόδωρος Γκόφας, γνωστότερος στους ψηφοφόρους του και με το ψευδώνυμο *Θεοδωράκης Γρίβας*, εξελέγη βουλευτής το 1906 έως το 1911 και από το 1935 έως το 1938. Το 1915 διετέλεσε νομάρχης Κεφαλληνίας μέχρι την αποπομπή του στις 11 Απριλίου 1917, από την Γαλλική διοίκηση εξαιτίας των φιλοβασιλικών του φρονημάτων. Στη συνέχεια αποσύρθηκε από την ενεργό πολιτική για να αφήσει τη θέση του στον αδελφό του Χρήστο ("Κίτσο") Γκόφα. Μετά τον αιφνίδιο θάνατο του Χρήστου Γκόφα επέστρεψε στην πολιτική το 1932, οπότε και επανεξελέγη βουλευτής Αιγιαλείας. Κατά την διάρκεια της δικτατορίας του Ιωάννη Μεταξά έβαλε τέλος στις πολιτικές του δραστηριότητες. 

Απεβίωσε σε βαθύ γήρας στην Αθήνα το 1950 χωρίς να αφήσει απογόνους και ετάφη στο Αίγιο.

Κατηγορία:Βουλευτές Αχαΐας-Ήλιδος
Κατηγορία:Νομάρχες Κεφαλληνίας
Θεοδωρος
Υπόθεση ηλιοσυστολής

Η **υπόθεση ηλιοσυστολής** είναι μία ακόμη από τις σημαντικότερες υποθέσεις που διατυπώθηκαν στην αναζήτηση ερμηνείας της συνεχούς ανανέωσης της ακτινοβολούμενης ηλιακής ενέργειας.

Την *υπόθεση της ηλιοσυστολής* διατύπωσε αρχικά ο Χέλμολτζ (*Helmoltz*) το 1854 που συμπληρώθηκε από τον λόρδο Κέλβιν το 1893. Σύμφωνα με την θεωρία αυτή:
:* η ακτινοβολία του Ήλιου ψύχει αυτόν με αποτέλεσμα τη συστολή του. Έτσι η συστολή του Ήλιου αποτελεί πηγή ενέργειας και τόσης ώστε η παραγόμενη να ισοφαρίζει συνέχεια την ακτινοβολούμενη. *

Η θεωρία αυτή δεν μπορούσε όμως να δικαιολογήσει, την ηλικία τόσο του Ήλιου όσο και της Γης. Αν δηλαδή κατ' αυτόν τον τρόπο συντηρείτο η ηλιακή ενέργεια θα έπρεπε αυτή να μην είναι μεγαλύτερη των 3 Χ 107 ετών, ενώ ήδη η ηλικία της Γης δια πολλών μεθόδων βρίσκεται πολύ μεγαλύτερη, δηλαδή της τάξης των 4,5 Χ 109 ετών. Κατ' αυτόν τον τρόπο αποκλείσθηκε η περίπτωση συστολής ως κύριος τρόπος της παραγωγής της ηλιακής ενέργειας. Επειδή η θεωρία αυτή βασίσθηκε στην πιθανή συστολή του Ηλίου ονομάσθηκε «υπόθεση ηλιοσυστολής». Αργότερα ανακαλύφθηκε πως η θερμοπυρηνική ενέργεια ήταν υπεύθυνη για την παραγωγή ενέργειας και τις μακρές διάρκειες ζωής των αστέρων.

## Δείτε επίσης
* Μετεωρική υπόθεση
* Ηλιακή ενέργεια

Κατηγορία:Αστρική εξέλιξη
Κατηγορία:Αστροφυσική
Κατηγορία:Ήλιος